വഴിയില് ഉപേക്ഷിക്കല് ഇനി നടക്കില്ല വളര്ത്തുമൃഗങ്ങള്ക്ക് ലൈസന്സ് ഏര്പെടുത്തി വെറ്റിനറി കോര്പ്പറേഷന് അരുമകളെ ബ്രീഡ് ചെയ്ത് വില്പന ചെയ്യുന്നവരിലാണ് ഇത്തരം ലൈസന്സ് ഏര്പ്പാടാക്കുന്നത്. കോഴിക്കോട്: അരുമകളെ വളര്ത്താനുള്ള ലൈസന്സിനായി അധികം ഇനി കാത്തിരിക്കേണ്ട. വളര്ത്തുമൃഗങ്ങള്ക്കുള്ള ലൈസന്സിന്റെ ഫീസ് പട്ടിക നിശ്ചയിച്ചു. കൗണ്സില് അംഗീകാരം ലഭിച്ചാല് സോഫ്റ്റ്വേര് വഴി ഓണ്ലൈനായി അപേക്ഷ സ്വീകരിക്കാനാവും. ലൈസന്സ് ഏര്പ്പെടുത്തുന്നതോടെ വളര്ത്തുമൃഗങ്ങളുടെ കണക്കെടുപ്പ് എളുപ്പത്തില് സാധ്യമാകും. ലൈസന്സുമായി ബന്ധപ്പെട്ട് ഹൈക്കോടതി നിര്ദേശം വന്നിരുന്നു. അതോടെയാണ് നടപടിക്രമങ്ങള് വേഗത്തിലായത്. കന്നുകാലികള് ഉള്പ്പെടെ അരുമമൃഗങ്ങളെയെല്ലാം തദ്ദേശസ്ഥാപനത്തില് രജിസ്റ്റര്ചെയ്ത് ലൈസന്സ് എടുക്കണമെന്നും ആറുമാസത്തിനുള്ളില് ഇത് ചെയ്യണമെന്നുമായിരുന്നു കോടതി നിര്ദേശിച്ചത്. ഫീസ് നിശ്ചയം ഈ വിധമണ്, കന്നുകാലികള്ക്ക് 100 രൂപയാണ് ഫീസ്. നായയ്ക്കും കുതിരയ്ക്കും 500, പൂച്ചയ്ക്ക് 100 രൂപ എന്നിങ്ങനെയാണ് ധനകാര്യസമിതി അംഗീകരിച്ച നിരക്ക്. അതേസമയം ബ്രീഡര് ലൈസന്സിന് നിരക്ക് കൂടും. നായകള്ക്ക് ഇത് 1000 രൂപയും പൂച്ചകള്ക്ക് 500 രൂപയുമാണ്. അരുമകളെ ബ്രീഡ് ചെയ്ത് വില്പന ചെയ്യുന്നവരിലാണ് ഇത്തരം ലൈസന്സ് ഏര്പ്പാടാക്കുന്നത്. മൈക്രോചിപ്പും ഘടിപ്പിക്കും. ഇതുവഴി മൃഗങ്ങളുടെ എല്ലാവിവരവും ലഭ്യമാകും. വളര്ത്തുമൃഗങ്ങള് അലഞ്ഞുതിരിഞ്ഞാല് എളുപ്പത്തില് കണ്ടുപിടിക്കാനാവും. പലപ്പോഴും പ്രായമായ മൃഗങ്ങളെയും അസുഖമുള്ളവയെയും വഴിയില് ഉപേക്ഷിക്കാറുണ്ട്. മൈക്രോചിപ്പ് ഘടിപ്പിച്ചാല് ഉടമയെ എളുപ്പത്തില് കണ്ടെത്താനാകും. ചൊവ്വാഴ്ചത്തെ കൗണ്സില് യോഗത്തില് ഇത് അംഗീകരിച്ചാല് വേഗംതന്നെ അപേക്ഷ സ്വീകരിച്ച് തുടങ്ങുമെന്ന് കോര്പ്പറേഷന് വെറ്റിനറി ഓഫീസര് ഡോ. വി.എസ്. ശ്രീഷ്മ പറഞ്ഞു.